ประกาศจังหวัดร้อยเอ็ดประกาศจังหวัดร้อยเอ็ดเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นสู่อากาศ ตามที่จังหวัดได้แต่งตั้งคณะกรรมการพิจารณากำหนดมาตรการการรักษาความปลอดภัยและส่งเสริมวัฒนธรรมประเพณีท้องถิ่นในการจัดงานประเพณีบุญบั้งไฟจังหวัดร้อยเอ็ดและได้ร่วมกันพิจารณาจัดทำประกาศจังหวัดร้อยเอ็ดเมื่อวันที่ ๒๖ กุมภาพันธ์ ๒๕๕๙ เรื่อง มาตรการด้านการรักษาความปลอดภัยและส่งเสริมวัฒนธรรมประเพณีท้องถิ่นในการจัดงานประเพณีบุญบั้งไฟจังหวัดร้อยเอ็ด ประจำปี๒๕๕๙ นั้นด้วยหัวหน้าคณะรักษาความสงบแห่งชาติมีคำสั่งที่ ๒๗/๒๕๕๙ ลงวันที่ ๑๐ มิถุนายน๒๕๕๙ เรื่อง มาตรการป้องกันแก้ไขปัญหาความเดือดร้อนจากการจุดบั้งไฟ พลุ ตะไลโคมลอย โคมไฟ โคมควันหรือวัตถุอื่นใดที่คล้ายคลึงกันได้กำหนดให้จังหวัดจัดทำประกาศจังหวัด โดยความเห็นชอบร่วมกันของคณะกรมการจังหวัดและสภาวัฒนธรรมจังหวัด ดังนั้นเพื่อเป็นการป้องกันและแก้ไขปัญหาความเดือดร้อนและเพื่อการดูแลความปลอดภัยในชีวิตและทรัพย์สินของประชาชนและเพื่อป้องกันอันตรายรวมทั้งความเสียหายที่อาจเกิดขึ้นกับอากาศยานจากการจุดและปล่อยหรือกระทำการอย่างใดให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดอันคล้ายคลึงกันขึ้นสู่อากาศจึงสมควรปรับปรุงประกาศจังหวัดให้สอดคล้องกับคำสั่งหัวหน้าคณะรักษาความสงบแห่งชาติเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดร้อยเอ็ดโดยความเห็นชอบร่วมกันของคณะกรมการจังหวัด และสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นสู่อากาศดังนี้๑.ห้ามมิให้ผู้ใดจุด และปล่อยหรือกระทำการอย่างใดเพื่อทำให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดอันคล้ายคลึงกันขึ้นสู่อากาศเว้นแต่ได้รับอนุญาตจากนายอำเภอท้องที่ และได้ปฏิบัติตามหลักเกณฑ์ในประกาศนี้๒.ในห้วงมีการเสด็จพระราชดำเนินของพระมหากษัตริย์พระราชินี หรือพระบรมวงศานุวงศ์ในพื้นที่จังหวัด หรือในพื้นที่ใกล้เคียงโดยทางเครื่องบินพระที่นั่งให้งดการจุดและปล่อย หรือกระทำการอย่างใดเพื่อทำให้บั้งไฟ พลุ ตะไล โคมลอย โคมไฟโคมควัน หรือวัตถุอื่นใดอันคล้ายคลึงกันขึ้นสู่อากาศโดยเด็ดขาดหากได้มีการขออนุญาตไว้แล้วให้ทำการเลื่อนการจุดและปล่อยออกไป ตามที่นายอำเภอเห็นสมควร๓.มาตรการป้องกันและรักษาความปลอดภัยของประชาชน๓.๑ การจัดงานประเพณีบุญบั้งไฟจังหวัดร้อยเอ็ดกำหนดให้จัดระยะเวลา ๓๐ วัน ทั้งนี้ให้เริ่มตั้งแต่วันแรม ๘ ค่ำ เดือน ๖ ถึงวันแรม ๘ ค่ำ เดือน ๗ ของปีโดยถือตามปฏิทินจันทรคติไทย๓.๒ ขนาดของบั้งไฟ หรือตะไลที่จะทำการจุดและปล่อยต้องมีขนาดไม่เกินบั้งไฟแสน๓.๓บั้งไฟ หรือตะไล ที่จะทำการจุดและปล่อยต้องผลิตจากวัสดุ อุปกรณ์ที่น้ำหนักเบา และไม่มีส่วนผสมของโลหะ๓.๔การจุดบั้งไฟ หรือตะไลในงานประเพณีบุญบั้งไฟของแต่ละหมู่บ้าน/ชุมชนให้กำหนดจุดได้๑ วัน ตั้งแต่เวลา ๐๘.๐๐ - ๑๖.๐๐ น.๓.๕บั้งไฟ หรือตะไลที่จะจุดต้องเป็นบั้งไฟหรือตะไลจัดทำขึ้นในเขตพื้นที่จังหวัดร้อยเอ็ด๓.๖จำนวนบั้งไฟ หรือตะไล ที่จะอนุญาตให้ทำการจุดในแต่ละแห่งให้เป็นดุลพินิจของนายอำเภอท้องที่โดยคำนึงถึงเหตุผลความจำเป็นตามประเพณีแห่งท้องถิ่น และความปลอดภัยของประชาชน๓.๗การจัดงานประเพณีบุญบั้งไฟของแต่ละหมู่บ้านให้จัดได้หนึ่งครั้งต่อปีและในช่วงประเพณีตามห้วงเวลาที่กำหนดในประกาศนี้เท่านั้น๓.๘สถานที่ที่ทำการจุดบั้งไฟต้องห่างจากหมู่บ้าน/ชุมชน ไม่น้อยกว่า ๑๐๐ เมตร และอยู่ในลักษณะที่ไม่ก่อให้เกิดอันตรายต่อชีวิตและทรัพย์สินของบุคคลอื่นพร้อมจัดทำเขตห้ามประชาชนเข้าไปอยู่ในระยะห่างจากรอบฐานจุดบั้งไฟไม่น้อยกว่า ๑๐๐เมตร โดยจะต้องไม่อยู่ในเส้นทางการบิน รวมทั้งไม่อยู่ในเขตปลอดภัยทางเดินอากาศได้แก่ บริเวณพื้นที่เสี่ยงจากแนวขึ้น - ลงของเครื่องบิน ห่างข้างละ ๔.๖ กิโลเมตร เป็นระยะทางยาว๑๘.๕ กิโลเมตร จากหัวทางวิ่งทั้งสองด้าน โดยเด็ดขาด๔.มาตรการเฉพาะสำหรับพลุ โคมลอย โคมไฟโคมควัน หรือวัตถุอื่นใดที่คล้ายคลึงกัน๔.๑กรณีการอนุญาตให้จุดและปล่อย หรือกระทำการอย่างใดให้พลุหรือวัตถุอื่นใดที่คล้ายคลึงกันขึ้นสู่อากาศ ให้เป็นดุลพินิจของนายอำเภอท้องที่ในการพิจารณาอนุญาตโดยคำนึงถึงเหตุผลความจำเป็น ความเหมาะสมและความปลอดภัยของประชาชนตามประเพณีแห่งท้องถิ่นนั้น๔.๒ กรณีการอนุญาตให้จุดและปล่อยหรือกระทำการอย่างใดให้โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นสู่อากาศ ให้กระทำได้ในช่วงเทศกาลออกพรรษาเทศกาลลอยกระทง และเทศกาลวันขึ้นปีใหม่ เท่านั้น ในการพิจารณาอนุญาตนายอำเภอท้องที่ต้องคำนึงถึงเหตุผลความจำเป็น ความเหมาะสมและความปลอดภัยของประชาชนตามจารีตประเพณีแห่งท้องถิ่นนั้น๔.๓ตัวโคมลอย โคมไฟ และโคมควัน หรือวัตถุอื่นใดที่คล้ายคลึงกัน ต้องมีขนาดไม่เกิน ๑ลูกบาศก์เมตร เส้นผ่าศูนย์กลางไม่เกิน ๙๐ เซนติเมตร สูงไม่เกิน ๑๔๐ เซนติเมตร และทำจากวัสดุธรรมชาติ๔.๔ในการขออนุญาตให้จุดหรือปล่อย โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นสู่อากาศ ต้องยื่นขอรับใบอนุญาตก่อนทำการจุดไม่น้อยกว่า๗ วัน เพื่อให้อำเภอสามารถตรวจสอบความจำเป็นและความเหมาะสม๕.มาตรการป้องกันและแก้ไขปัญหาการลักลอบเล่นการพนัน๕.๑ห้ามมิให้ปิดกั้นเส้นทางสาธารณะ หรือสถานที่เข้าสู่บริเวณงาน หรือสถานที่จัดงาน๕.๒ห้ามมิให้มีการเรียกเก็บเงินในลักษณะของบัตรผ่านประตูจากผู้สัญจรไปมาหรือเข้าชมงานโดยเด็ดขาด๕.๓ห้ามมิให้มีการจับเวลา หรือขานเวลา เป็นตัวเลขหรือลักษณะอื่นใดอันเป็นการบ่งชี้หรือสื่อสารถึงการบอกเวลาการขึ้น - ลง ของบั้งไฟตะไล พลุ โคมลอย โคมไฟ โคมควัน หรือวัตถุอื่นใดที่คล้ายคลึงกันเพื่อให้เกิดการเล่นการพนัน๕.๔ห้ามมิให้มีการเล่นการพนันโดยเด็ดขาด ทั้งนี้หากพบว่ามีเจ้าหน้าที่ของรัฐเข้าไปเกี่ยวข้องหรือปล่อยปละละเลยจะถูกดำเนินการทางวินัยและทางอาญาอย่างเฉียบขาด๕.๕หากมีการดำเนินคดีกับผู้เล่นการพนันในงานดังกล่าว ให้สันนิษฐานไว้ก่อนว่าผู้จัดงานหรือคณะกรรมการจัดงาน เป็นตัวการหรือเป็นผู้จัดให้มีการเล่นการพนัน ตามกฎหมาย๖.มาตรการป้องกันและดูแลความสงบเรียบร้อยของประชาชน และการอื่น ๆ เพื่อความสงบเรียบร้อยและความปลอดภัยในชีวิตและทรัพย์สินของชุมชน และประชาชน๖.๑ให้อำเภอมีคณะกรรมการระดับอำเภอเพื่อทำหน้าที่รักษาความสงบเรียบร้อย และกลั่นกรองหมู่บ้านที่จะจัดงานประเพณีบุญบั้งไฟ ภายใต้เงื่อนไขดังนี้๑)คณะกรรมการผู้จัดงานประเพณีบุญบั้งไฟแต่ละหมู่บ้านต้องเป็นบุคคลที่อยู่ในหมู่บ้านหรือหมู่บ้านใกล้เคียงที่ร่วมจัดงานประเพณีบุญบั้งไฟเท่านั้น๒)การจุดบั้งไฟในงานประเพณีบุญบั้งไฟให้อำเภอจัดทำบันทึกเป็นข้อตกลงระหว่างนายอำเภอและคณะผู้จัดงานประเพณีบุญบั้งไฟไว้เป็นหลักฐานเพื่อแสดงความรับผิดชอบว่าคณะผู้จัดงานจะควบคุมการจัดงานและรับผิดชอบในความเสียหายที่อาจเกิดขึ้นหรือพิจารณาจัดทำประกันภัย รวมทั้งกำหนดความรับผิดชอบหากเกิดอันตรายแก่ชีวิตร่างกาย และความเสียหายต่อทรัพย์สิน อันอาจเกิดจากการจัดงานประเพณีดังกล่าวและหากมีข้อเท็จจริงยืนยันได้ว่ามีการเล่นการพนันบั้งไฟ ไม่ว่ากรณีใด ๆ ผู้จัดงานจะต้องยกเลิกการจัดงานทันทีและยินยอมให้ดำเนินคดีฐานะเป็นตัวการในฐานความผิดเกี่ยวกับการพนันตามกฎหมาย๓)ให้อำเภอขึ้นบัญชีหมู่บ้านที่มีการกระทำความผิดกฎหมายหรือฝ่าฝืนประกาศนี้ไว้เพื่อไม่อนุญาตให้หมู่บ้านนั้นจัดงานบั้งไฟในปีถัดไป๗.ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อย หรือกระทำการอย่างใดที่ก่อให้เกิดความเสียหายแก่อากาศยานชุมชน หรือประชาชน๘.ผู้ใดกระทำผิดจากมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นสู่อากาศตามประกาศของจังหวัดร้อยเอ็ดฉบับนี้ ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับ๙.[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๘กันยายน พ.ศ. ๒๕๕๙อนุสรณ์ แก้วกังวาลผู้ว่าราชการจังหวัดร้อยเอ็ดปุณิกา/ปริยานุช/จัดทำ๖ ตุลาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๒๓ ง/หน้า ๒๑/๔ ตุลาคม ๒๕๕๙